तीन देशों की यात्रा कर स्वदेश लौटे पीएम नरेंद्र मोदी, अब जाएंगे गुजरात  
पीएम मोदी ने पुर्तगाल, अमेरिका और नीदरलैंड की यात्रा की
अमेरिका में डोनाल्ड ट्रंप से मुलाकात में दिखी गर्मजोशी
स्वदेश लौटकर गुजरात जाएंगे पीएम
प्रधानमंत्री नरेन्द्र मोदी की गुरुवार से होने वाली दो दिवसीय गुजरात यात्रा से पहले राज्य सरकार ने आज सुरक्षा संबंधी समीक्षा बैठक की. गुजरात के गृह राज्य मंत्री प्रदीपसिंह जडेजा ने आज राजकोट के जिलाधिकारी, शहर पुलिस आयुक्त और राजकोट के नगर आयुक्त के साथ समीक्षा बैठक की. बैठक के बाद संवाददाता सम्मेलन को संबोधित करते हुए जडेजा ने कहा, 'प्रधानमंत्री 29 जून को यहां रेस कोर्स मैदान में आयोजित भव्य समारोह में 18,000 से ज्यादा दिव्यांगों को 35 करोड़ रूपये कीमत की सहायता और उपकरण देंगे. लाभाथर्यिों की संख्या के आधार पर यह देश का सबसे बड़ा शिविर होगा.' पीआईबी की ओर से जारी विज्ञप्ति के अनुसार, सामाजिक अधिकारिता शिविर में 18,430 लाभार्थी हिस्सा लेंगे. कार्यक्रम के बाद प्रधानमंत्री मोदी नर्मदा की जल का स्वागत करने आजी बांध पहुंचेंगे.
इनपुट: भाषा